КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**Федеральнöй бюджетысь воöм сьöм тшöт весьтö муниципальнöй общеобразовательнöй учреждениеяслöн зданиеясын аварияясысь видзчысян мероприятиеяс нуöдöм вылö 2010 воын Коми Республикаса республиканскöй бюджетысь муниципальнöй районъясса бюджетъяслы субсидияяс сетöм йылысь**

Коми Республикаса Правительство шуис:

1. Вынсьöдны Федеральнöй бюджетысь воöм сьöм тшöт весьтö муниципальнöй общеобразовательнöй учреждениеяслöн зданиеясын аварияясысь видзчысян мероприятиеяс нуöдöм вылö 2010 воын Коми Республикаса республиканскöй бюджетысь муниципальнöй районъясса бюджетъяслы субсидияяс сетан правилöяс содтöдын индöм серти.

2. Коми Республикаса йöзöс велöдан министерстволы тайö шуöмсö примитан лунсянь дас лунöн кырымавны Коми Республикаса йöзöс велöдан министерство да меставывса асвеськöдлан уполномочитöм органъяс костын федеральнöй бюджетысь воöм сьöм тшöт весьтö муниципальнöй общеобразовательнöй учреждениеяслöн зданиеясын аварияясысь видзчысян мероприятиеяс нуöдöм вылö Коми Республикаса республиканскöй бюджетысь субсидияяс сетöм йылысь артмöдчöмъяс.

3. Тайö шуöмыс вынсялö сiйöс примитан лунсянь.

Коми Республикаса Юралысь В.Гайзер

Сыктывкар

2010 вося лöддза-номъя тöлысь 23 лун

188 №

ВЫНСЬÖДÖМА

Коми Республикаса Правительстволöн

2010 во лöддза-номъя тöлысь 23 лунся 188 №-а шуöмöн

(содтöд)

Федеральнöй бюджетысь воöм сьöм тшöт весьтö муниципальнöй общеобразовательнöй учреждениеяслöн зданиеясын аварияясысь видзчысян мероприятиеяс нуöдöм вылö 2010 воын Коми Республикаса республиканскöй бюджетысь муниципальнöй районъясса бюджетъяслы субсидияяс сетан

**ПРАВИЛÖЯС**

1. Тайö Правилöясыс индöны федеральнöй бюджетысь воöм сьöм тшöт весьтö муниципальнöй общеобразовательнöй учреждениеяслöн зданиеясын аварияясысь видзчысян мероприятиеяс софинансируйтöмöн нуöдöм могысь 2010 воын Коми Республикаса республиканскöй бюджетысь муниципальнöй районъясса бюджетъяслы субсидияяс сетан пöрадок да условиеяс (водзö – субсидияяс).

2. Субсидияяс сетöны муниципальнöй районъясса бюджетъяслы татшöм условиеяс вылын:

1) эмöсь муниципальнöй уджтасъяс, кöнi индöма тайö Правилöяслöн 1 пунктын индöм мероприятиеяс;

2) эмöсь муниципальнöй правовöй актъяс, кодъяс вынсьöдöны капитальнöя дзоньталан объектъяс лыддьöгсö муниципальнöй юкöнса бюджетлысь бюджетнöй ассигнованиеяссö быд объектлы юклöмöн, кöнi сьöмöн могмöдан источникöн лоö субсидия;

3) муниципальнöй районъясса бюджетъясын эмöсь бюджетнöй ассигнованиеяс тайö пунктса 1 подпунктын индöм мероприятиеяс софинансируйтöм вылö.

3. Муниципальнöй районъясса бюджетъяслы субсидияяс сетöны Коми Республикаса йöзöс велöдан министерство да меставывса асвеськöдлан уполномочитöм органъяс костын кырымалöм артмöдчöмъяс подув вылын (водзö – Артмöдчöмъяс).

4. Муниципальнöй районъясса бюджетъяслы субсидияяс сетöны Коми Республикаса республиканскöй бюджетлöн своднöй бюджетнöй роспись серти бюджетнöй обязательствояслöн лимитъяс да юклöм сьöм мында содтöдын индöм серти.

5. Коми Республикаса республиканскöй бюджетысь муниципальнöй районъясса бюджетъяслы субсидияяс вуджöдöны Коми Республикаса йöзöс велöдан министерстволöн лицевöй тшöт вылысь, мый восьтöма Коми Республикаса сьöм овмöс министерствоын, «Чöжöс, мый юклö Федеральнöй казначейство Россия Федерацияса бюджетнöй системаса тшупöдъяс костын» 40101 балансöвöй тшöт вылö, мый восьтöма Федеральнöй казначействолöн Коми Республикаын веськöдланiнлы, Артмöдчöмын урчитöм кадколастö.

6. Субсидияяс петкöдчöны муниципальнöй районъясса бюджетъяслöн чöжöсын Россия Федерацияса бюджетнöй классификациялöн лöсялана кодъяс серти.

7. Субсидия сьöм лоö торъя могаöн да оз видзсьы мöдтор вылö.

Субсидиясö абу торъя мог вылö видзöм вöсна кыскöны кывкутöмö Россия Федерацияса законодательство серти.

Федеральнöй бюджетысь воöм сьöм тшöт весьтö

муниципальнöй общеобразовательнöй учреждениеяслöн зданиеясын аварияясысь видзчысян мероприятиеяс нуöдöм вылö

2010 воын Коми Республикаса республиканскöй бюджетысь

муниципальнöй районъясса бюджетъяслы

субсидияяс сетан правилöяс дорö

СОДТÖД

Федеральнöй бюджетысь воöм сьöм тшöт весьтö муниципальнöй общеобразовательнöй учреждениеяслöн зданиеясын аварияясысь видзчысян мероприятиеяс нуöдöм вылö 2010 воын Коми Республикаса республиканскöй бюджетысь муниципальнöй районъясса бюджетъяслы субсидияяс

**ЮКЛÖМ**

|  |  |  |
| --- | --- | --- |
| Д/в № | Муниципальнöй районса муниципальнöй юкöн, объект ним | Субсидия мында (сюрс шайт) |
| 1 | 2 | 3 |
| 1. | «Сыктывдiн» муниципальнöй районса муниципальнöй юкöн,  «Шöр школа» МВУ  Яснöг п. | 4872,5 |
| 2. | «Сыктыв» муниципальнöй районса муниципальнöй юкöн,  «Шöр школа» МВУ  Чуклöм с. | 4872,5 |
| 3. | «Вуктыл» муниципальнöй районса муниципальнöй юкöн,  «2 №-а шöр школа» МВУ  Вуктыл к. | 1000,0 |
| 4. | «Княжпогост» муниципальнöй районса муниципальнöй юкöн,  «Шöр школа» МВУ  Чимиавöрöк скп. | 1000,0 |
|  | Ставнас | 11745,0 |

Исакова 4 221 пас